รบกวนสอบถามคุณคะ เคยโดนสุนัขกัดเมื่อ27 ธ.ค. 2557 ฉีดวัคซีนเข้าในผิวหนัง วันที่ 28 ธ.ค. 31 ธ.ค. 4 ม.ค. 2558 แต่ในวันที่ 27 ม.ค. นัดแต่จำไม่ได้ว่าได้ไปฉีดหรือไม่ ต่อมาโดนแมวข่วน ปี 2560 ฉีดกระตุ้น 2 เข็ม ต่อมา 12 ม.ค. 2562 โดนหมากัด ฉีดกระตุ้น 2 เข็ม ต่อมา 28 พ.ค. 2562 โดนสุนัขจรจัดกัดอีก ไม่มีเลือดออกแต่มีรอยช้ำ ฉีดกระตุ้น 1 เข็ม จำเป็นต้องฉีดวัคซีนเพิ่มอีกไหมคะ รู้สึกเป็นกังวลมากค่ะ เพราะเป็นสุนัขจรจัด
สวัสดีค่ะ หากเคยฉีดวัคซีนป้องกันพิษสุนัขบ้าครบตามกำหนดนัดไปแล้ว 3 เข็มเมื่อ 4 ม.ค. 2558 และได้ฉีดกระตุ้นไปเมื่อปี 2560 และ 12 ม.ค. 62 เมื่อโดนสุนัขกัดจนมีรอยช้ำที่ผิวหนังในวันที่ 28 พ.ค.62 ยังไม่จำเป็นต้องฉีดวัคซีนกระตุ้นอีก เพราะการฉีดกระตุ้นในปี 2560 และ 12 ม.ค. 62 จะทำให้ร่างกายมีระดับภูมิคุ้มกันสูงเพียงพอในการป้องกันการเกิดโรคไปได้นาน 2-3 ปีค่ะ อย่างไรก็ตาม หากได้ฉีดกระตุ้นไปแล้ว 1 เข็ม ก็ไม่ได้อันตรายอะไร และไม่จำเป็นต้องไปฉีดเข็มที่ 2 อีกค่ะ